কিন্তু তাই বলিয়া কন্যার এইচএসসি পরীক্ষাটি তদবধি শুরুই হয় নাই, কন্যা তাহার, অনাগত সেই পরীক্ষায় পাশ করিবে, না ফেল করিবে – সেই ভবিষ্যৎকালটি কিরূপ হইবেক, তা না জানিয়া, না বুঝিয়া, এবং যেহেতু ঈশ্বরচন্দ্র বলিয়া গিয়াছিলেন “লম্ফ দিয়া পথ চলিও না”, তথাপি বাধ্য হইয়া, এই যে আমি লম্ফ দিয়াই ফার্মগেটে গমন করিলাম – উহাকে নিশ্চয় ‘গাছে কাঁঠাল গোঁফে তেল’ আপনারা বলিতেই পারেন! নিকটাত্মীয়কে বলা উচিত ছিল ‘কস কী মমিন!’ কিন্তু তাহাকে এমনটি বলা হইলে , তাহা বড্ড ভুল বলা হইত জনাব। কেননা তদস্থলে যাইয়া, আমি যাহা দেখিলাম – তাহা আমার জানা ছিল না। এইখানে ঘটনার আড়ালে -চলিতেছে অন্য অনেক ঘটনা !